CELEX: 32022R0546
Language: ro
Date: 2022-03-31 00:00:00
Title: Regulamentul (UE) 2022/546 al Comisiei din 31 martie 2022 de stabilire a unei încetări temporare a activităților de pescuit de sebastă în zona NAFO 3M pentru navele care arborează pavilionul unui stat membru al Uniunii Europene

6.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 107/24
               
            
         REGULAMENTUL (UE) 2022/546 AL COMISIEI
         din 31 martie 2022
         de stabilire a unei încetări temporare a activităților de pescuit de sebastă în zona NAFO 3M pentru navele care arborează pavilionul unui stat membru al Uniunii Europene
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului (1), în special articolul 36 alineatul (2),
         întrucât:
         
                     (1)
                  
                  
                     Regulamentul (UE) 2022/109 al Consiliului (2) stabilește cote pentru 2022.
                  
               
                     (2)
                  
                  
                     Conform informațiilor primite de Comisie, capturile din stocul de sebastă din zona NAFO 3M efectuate de navele care arborează pavilionul unui stat membru al Uniunii Europene sau sunt înmatriculate într-un stat membru al Uniunii Europene au epuizat cota intermediară alocată pentru perioada de până la 1 iulie 2022.
                  
               
                     (3)
                  
                  
                     Prin urmare, este necesară interzicerea activităților de pescuit direcționat din acest stoc până la 30 iunie 2022,
                  
               ADOPTĂ PREZENTUL REGULAMENT:
         
            Articolul 1
            Epuizarea cotei
            Cota de pescuit repartizată statelor membre ale Uniunii Europene pentru stocul de sebastă în zona NAFO 3M pentru perioada cuprinsă între 1 ianuarie 2022 și 30 iunie 2022, inclusiv, se consideră epuizată de la data stabilită în anexa la prezentul regulament.
         
         
            Articolul 2
            Interdicții
            Activitățile de pescuit direcționat din stocul menționat la articolul 1 realizate de nave care arborează pavilionul unui stat membru al Uniunii Europene sau sunt înmatriculate într-un stat membru al Uniunii Europene se interzic începând de la data stabilită în anexa la prezentul regulament până la data de 30 iunie 2022, inclusiv.
         
         
            Articolul 3
            Intrare în vigoare
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 31 martie 2022.
            
               
                  Pentru Comisie,
               
               
                  Pentru Președinte,
               
               Virginijus SINKEVIČIUS
               
                  Membru al Comisiei
               
            
         
         
            (1)  JO L 343, 22.12.2009, p. 1.
         
            (2)  Regulamentul (UE) 2022/109 al Consiliului din 27 ianuarie 2022 de stabilire, pentru anul 2022, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 21, 31.1.2022, p. 1).
      
      
         
            ANEXĂ
            
                        Nr.
                     
                     
                        01/TQ109
                     
                  
                        Stat membru
                     
                     
                        Uniunea Europeană (toate statele membre)
                     
                  
                        Stoc
                     
                     
                        RED/N3M.
                     
                  
                        Specie
                     
                     
                        Sebastă (Sebastes spp.)
                     
                  
                        Zonă
                     
                     
                        NAFO 3M
                     
                  
                        Perioada de încetare a activităților
                     
                     
                        25 martie 2022, ora 24.00 UTC, până la 30 iunie 2022